***Erzsébetváros Fejlesztési és Beruházási Korlátolt Felelősségű Társaság***

***Szabályzata***

***a vezető tisztségviselők, felügyelő bizottsági tagok valamint az Mt. 188. § (1) bekezdése vagy 188/A. § (1) bekezdése hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének főbb elveiről, annak rendszeréről***

*TERVEZET*

**2011. […]**

1. **Bevezetés**

A *köztulajdonban álló gazdasági társaságok takarékosabb működéséről* szóló 2009. évi CXXII. törvény 5. § (3) bekezdése alapján a vezető tisztségviselők, a felügyelő bizottsági tagok, valamint az *Munka Törvénykönyvéről* szóló (Mt.) 188. § (1) bekezdése vagy 188/A. § (1) bekezdése hatálya alá eső munkavállalók javadalmazása, valamint a jogviszony megszűnése esetére biztosított juttatások módjának, mértékének főbb elveiről, annak rendszeréről a Budapest Főváros VII. kerület Erzsébetváros Önkormányzata, mint az *Erzsébetváros Fejlesztési és Beruházási Korlátolt Felelősségű Társaság* [székhely: 1074 Budapest, Dohány u. 41., cégjegyzékszám: 01-09-164125, a céget nyilvántartó bíróság: Fővárosi Bíróság mint Cégbíróság, rövidített név: Erzsébetváros Kft., (a továbbiakban „**Társaság**”)] Alapítója, a Társaság szabályzatát az alábbiakban a módosításokkal egységes szerkezetbe foglalja:

1. **A szabályzat hatálya**

# Jelen szabályzat személyi hatálya kiterjed:

1. a Társaság Ügyvezetőjére (vezető tisztségviselő),
2. a Társaság Felügyelő Bizottságának tagjaira.

# Az Mt. 188. § (1) és 188/A. § (1) bekezdése hatálya alá eső munkavállaló a Társaságnál nincs foglalkoztatva.

1. **Hatásköri szabályok**
   1. Az Alapító dönt az Ügyvezető és a Felügyelő Bizottsági tagok díjazásának megállapításáról.
   2. A Társaság a Budapest Főváros VII. kerület Erzsébetváros Önkormányzata egyszemélyes tulajdonában van, az alapítói jogokat a Képviselő-testület gyakorolja.
2. **Az Ügyvezető és a Felügyelő Bizottsági tagok javadalmazása** 
   1. Az Ügyvezető és a Felügyelő Bizottsági tagok javadalmazását az Alapító az elvégzendő feladatok súlyához, az időráfordítás mértékéhez és a döntésekkel összefüggő felelősség terjedelméhez igazodva havonta fizetendő fix összegű díjban állapítja meg.
   2. Az Ügyvezető díján felül saját tulajdonú gépkocsijának használata során legfeljebb 1.000 km/hó üzemanyag-költségének megtérítésre, valamint legfeljebb 30.000,- Ft/hó összegű mobiltelefon-használat költségének megtérítésre jogosult. Ezen felül más juttatásra nem jogosult, ettől azonban az Alapító egyedi határozattal eltérhet.
   3. A Felügyelő Bizottsági tagok díjazásukon kívül – az igazolt, a megbízatásukkal összefüggésben felmerült költségeik megtérítésén kívül – más javadalmazásra nem jogosultak.
   4. A díj mértékét az Alapító minden gazdasági év elején felülvizsgálhatja, figyelembe véve az elvégzett munkát, a jövőben jelentkező feladatokat, és az előző évi infláció mértékét.
   5. A díj az Ügyvezető, illetve a Felügyelő Bizottság tagja megbízatásának megszűnéséig kerül folyósításra.
   6. A Felügyelő Bizottsági tag díja nem haladhatja meg a mindenkori kötelező legkisebb munkabér háromszorosát.
   7. A Felügyelő Bizottság elnökének díja nem haladhatja meg a mindenkori kötelező legkisebb munkabér ötszörösét.
   8. Az Ügyvezető díja nem haladhatja meg a mindenkori kötelező legkisebb munkabér hétszeresét.
3. **Az Ügyvezető és a Felügyelő Bizottsági tagok jogviszonya megszűnése esetére biztosított juttatások**
4. **Az Ügyvezető és a Felügyelő Bizottsági tagok**
5. Az Ügyvezető és a Felügyelő Bizottsági tagok a jogviszonyuk bármely okból történő megszűnése (vagy megszüntetése) esetén semmiféle juttatásra nem jogosultak.
6. **Hatályba lépés, vegyes rendelkezések**
7. Jelen szabályzat az Alapító által történő jóváhagyását követően 2011. […] napján lép hatályba. A szabályzat elfogadásától számított 30 napon belül a Társaság Ügyvezetője köteles gondoskodni arról, hogy a szabályzat 1 példánya a Cégbíróságon a cégiratok közé letétbe helyezésre kerüljön.
8. Az Alapító […] számú határozatában elfogadta a Társaság *vezető tisztségviselői, felügyelő bizottsági tagjai, valamint az Mt. 188. § (1) bekezdése vagy 188/A. § (1) bekezdése hatálya alá eső munkavállalók javadalmazásáról, valamint a jogviszony megszűnése esetére biztosított juttatásokról* szóló szabályzatot.

Budapest, 2011. […]

|  |  |
| --- | --- |
|  | Budapest Főváros VII. kerület Erzsébetváros Önkormányzata  Alapító |